BBC Hausa - News - An dakatar da saida hannayen jarin kamfanin Google
An sabunta: 18 ga Oktoba, 2012 - An wallafa a 20:27 GMT
An dakatar da saida hannun jarin Google
An dakatar da sayar da hannayen jari na kamfanin Google , bayan da su ka yi wata muguwar faduwa, lokacin da katafaren kamfanin intanet din ya bayyana sakamakon cinikin da ya yi cikin watanni ukun da su ka wuce, bisa kuskure.
Hannayen jarin kamfanin Google a New York sun fadi da kashi tara cikin dari, bayan da sakamakon ke nuna cewa ribar da kamfanin ya samu cikin watanni ukun da su ka wuce ta ragu da kashi daya cikin biyar.
Kamfanin ya ce wani kamfanin dab'i ne yayi garajen buga sakamakon farkon, wanda ya kamata a jira sai an rufe kasuwar hada-hadar hannayen jari ta New York, kafin a fitar da shi.
Ta wani bangare ana danganta raguwar ribar da kudaden da kamfanin ya kashe wajen sayen kamfanin kere-keren nan na Motorola.
Google ya kaddamar da wani sabon tsarin aikewa da sakwani
Watakila ayi amfani da na'urar fasaha a 2012